Diari Oficial de la Generalitat Valenciana


Sumari del DOGV 4106, del 15-10-2001 (2001/9893)

ACORD de 5 d'octubre de 2001, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament d'Elx.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/9893


Data del document
:   05-10-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Elx
    * administració local
    * expropiació

ACORD de 5 d'octubre de 2001, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament d'Elx. [2001/X9893]
  
El Govern Valencià, en la reunió del dia 5 d'octubre de 2001, adoptà l'acord següent:
  
L'Ajuntament d'Elx, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de la Rotonda sítia a l'av. del Ferrocarril (sud/E-20).
  
Aquesta declaració d'urgent ocupació es justifica per les següents raons:
  
Les obres d'urbanització de la Rotonda sítia a l'av. del Ferrocarril (sud/E-20) han de realitzar-se amb celeritat, ja que la urbanització dels carrers afectats pel projecte és necessària per a connectar els sectors E-20 i E-1 amb la xarxa primària de la ciutat i donar eixida al trànsit que generen aquests dos sectors, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no van presentar al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'urgent ocupació dels béns i drets subjectes a l'expedient d'expropiació forçosa instruït per l'Ajuntament d'Elx per a l'execució del projecte d'urbanització de la Rotonda sítia a l'av. del Ferrocarril (sud/E-20).
  
Relació de béns afectats
  
Propietari: el senyor Alfonso García Asencio.
  
Adreça: c/ Pedro Juan Perpiñán, 1 (Elx).
  
Superfície afectada: 1443,50 m2.
  
Límits: nord, amb l'av. del Ferrocarril; sud, amb la parcel·la del senyor Gregorio Tomás Torres i altres i amb el carrer Confrides; est, amb l'av. del Ferrocarril i amb el carrer Confrides; i oest, amb l'av. del Ferrocarril i amb parcel·la de la senyora María Tarí Agulló.
  
Ús: dotacions. Viari
  
És part de la finca registral núm. 14.956
  
Registre de la Propietat: núm. 2, llibre 246, foli 82 i 83, UTM 32213-01.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errades que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. Les persones interessades podran interposar contra aquest els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta d'aquest pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen interposar qualsevol altra via que estimen oportuna.
  
València, 5 d'octubre de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO